LIKOVNA UMETNOST – NALOGE ZA USTVARJANJE za učence 8. razreda v času od 23. 3. 2020 →

**Dragi učenci!**

Pred vami je nova likovna naloga, ki obsega delo za 2 učni uri.

**Naloga za učence 8. razreda: PROSTORSKI PLANI (KLJUČI)**

-Odprite povezavo do [e-učbenika za LUM za 8. razred](https://eucbeniki.sio.si/lum8/3387/index.html), kjer imate od strani **9** do **19** razlago o **prostorskih ključih (stopnjevanje velikosti, delno prekrivanje).** Podrobno si vse preberite, preglejte vse video posnetke in razlage o slikah, do katerih pridete s klikom na zelen pravokotnik pod sliko. Naredite tudi vaje na teh straneh.

•Prostorski ključ **svetloba in senca** smo že naredili v šoli (senčenje).

-Nato **rešite naloge** v e-učbeniku od strani **15** do **19**.

•**NALOGA:**

-Sami narišite **risbo z motivom ulice**, pri tem pa upoštevajte prostorska ključa **stopnjevanje velikosti in delno prekrivanje.** Pri risanju bodite pozorni na to, da boste dobili **vtis globine prostora** (spredaj večje in bolj poudarjeno, zadaj manjše ter, da se vam bo tudi nekaj elementov prekrivalo). Rišite na list papirja (risalni, pisarniški, …) s svinčnikom.

Pri delu bodite ustvarjalni, uporabite domišljijo in se potrudite. Risba ulice naj vsebuje čim več različnih oblik in velikosti elementov (predlogi: hiše, bloki, cerkev, stopnišče, trg, cesta, pločnik, klopce na pločniku, cestne svetilke, most, ….)

•Spodaj sta dve risbi nizozemskega slikarja Vincenta van Gogha s prikazom prostorskih ključev.

 

**Risbo fotografirajte in mi jo pošljite na spodnji e-naslov ali v spletno učilnico,**

**do petka, 3. 4. 2020.**

**Svojo risbo boste prinesli tudi v šolo, kjer jo bomo skupaj vrednotili**.

Pripravila: *Jasmina Strugar, profesorica likovne umetnosti, OŠ Vinica*

Za dodatne informacije sem vam na voljo na naslednjem naslovu: jasmina.strugar1@gmail.com